Døde av syntetisk hasj

22-åring er den første i Norge man antar har mistet livet av å ha brukt stoffet.

Det kunne ha vært tyggegummi, skrapelodd, fotballkort, godteri. Men inni er det syntetisk dop, ofte levert i urte- blandinger.

Thea Storøy Elnan Journalist

11. juli 2015 18:58 Sist oppdatert 12. juli 2015

Obduksjonsrapporten slår fast at 22-åringen fra Namsos døde etter bruk av syntetisk hasj. Dette er det første kjente tilfellet i Norge, skriver Trønder-Avisa.

I følge rapporten døde den unge manne av hjertestans etter å ha brukt syntetisk hasj av typen MDMB. Mannen ble mest sannsynlig påspandert dopet på fest i Namsos. Hjertet sluttet å slå da han kom hjem til hybelen sin i Steinkjer etter festen.

Første gang i Norge

Overlege Andreas Westin ved St. Olavs hospital bekrefter at man aldri tidligere har sett dødsfall etter bruk av syntetisk hasj i Norge.

— Det er ingen tidligere dødsfall som kan settes i klar sammenheng med inntak av syntetisk cannabis, men det er viktig å understreke at mange avdøde ikke blir obdusert, og at man ikke alltid klarer å finne disse stoffene ved obduksjoner fordi man ikke alltid vet hva man skal se etter, sier Westin til Trønder-Avisa.

Doblet på ett år

Tollvesenets beslagsleggingsstatistikk viser at andel beslaglagt syntetisk narkotika i Norge har doblet på ett år. I 2014 stoppet tollvesenet 11 kilo nye psykoaktive stoffer (NPS) på vei til norske postkasser.

Tolldirektør Bjørn Røse har tidligere uttalt til VG at slike syntetiske stoffer er den største og farligste narkotrusselen som står overfor i Europa i dag.

«Få øynene opp»

I Norge har man kjent til forekomsten av syntetisk hasj siden 2009. Etterforskningsleder Leif Gundersen i polititet i Nord-Trøndelig advarer på det sterkeste mot stoffet.

— Dette er en tragisk sak. Nå må folk få opp øynene, for det å sitte på gutterommet og lefle med varer som du finner på internett, er livsfarlig, sier han til Trønder-Avisa.

Størsteparten av beslagene politiet har etterforsket i Nord-Trøndelag, er blitt rapportert til politiet fra Tollvesenet, som har oppdaget narkotika i postforsendelser.

— Mange går inn i psykoser og blir helt gale av stoffet. Folk må bli klar over hvor farlig dette er, sier Gundersen.

Les også:

Les også - En slags kjemisk bingo med hodet hver gang du prøver

Ingen eksakte tall

MDMB var stoffet 22-åringen døde av, og det går under sekkebetegnelsen syntetisk cannabinoider.

I en rapport Statens institutt for rusmiddelforskning (Sirus) gjorde på syntetisk cannabis i 2013 fremkommer det at mange av brukerne opplever skremmende og ubehagelig rusopplevelse ved bruk av slike syntetiske stoffer.

Folkehelseinstituttet har påvist flere ulike varianter i Norge, men det finnes foreløpig ingen eksakte tall på utbredelsen her til lands.

Skremmes bort fra stoffet

Namsos-politiet har siden dødsfallet i mars jobbet med å prøve å kartlegge nettverk av brukere og selgere av syntetisk hasj og andre narkotiske stoffer i byen. Etterforskningen har avdekket flere ungdommer som har brukt stoffet. Flere personer er blitt siktet for kjøp og salg av narkotika de siste månedene.

— Opplysningene vi får fra folk som bruker det, er imidlertid at folk har blitt skremt og har gått tilbake til å bruke vanlig hasj igjen, sier lensmann Stein Erik Granli i Namsos og Fosnes.

Les også:

Fakta Syntetisk hasj Kjemiske stoffer som er laget for å etterligne virkningen til organisk cannabis.Først markedsført og solgt som «naturlige» og «lovlige» alternativer til hasj og marihuana, oftest i form av urteblandinger eller i pulverform.Den vanligste inntaksmåten er røyking. Inntak kan òg skje ved sniffing eller ved å spise blandingen.Første beslag i Norge gjort i 2009.Største enkeltbeslag ble gjort i Harstad i mai 2012. Det veide totalt 1,2 kg. Saken måtte henlegges av politiet.Av nordmenn som har brukt vanlig hasj eller marihuana, var det i 2012 bare 3 prosent som også hadde prøvd syntetiske cannabinoider i løpet av de siste 12 måneder.Kilde: ung.no/rustelefonen.no Vis mer

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding